Theodore Roosevelt

Theodore Roosevelt (Nòva York, 27 d'ochoire de 1858 - Oyster Bay, 6 de genoièr de 1919) siaguèt un politician e cap del Partit Republican, militar, istorian e naturalista american. Foguèt president dels Estats Units d'America entre 1901 e 1909 e recebèt lo Prèmi Nobel de la Patz en 1906 per sa mediacion dins la Guèrra Russojaponesa.

Membre del Partit Republican, foguèt successivament cap de la polícia de Nòva York entre 1895 e 1897, adjonh del secretari a la Marina de 1897 a 1898, engajat volontari dins la guèrra ispanoamericana de 1898 ont s'illustrèt a la tèsta de son regiment de cavalariá, los Rough Riders, a la batalha de San Juan puèi governador de l'Estat de Nòva York entre 1899 e 1900.

Vicepresident dels Estats Units jol mandat de William McKinley, li succediguèt après son assassinat per un anarquista e acabèt son mandat del 14 de setembre de 1901 al 3 de març de 1905. Roosevelt entamenèt puèi son pròpri mandat presidencial qu'acabèt lo 3 de març de 1909. Conformament a sos engatjaments, postulèt pas en 1908 a un novèl mandat presidencial.

Categoria:Francmaçon
Categoria:Governador de Nòva York
Categoria:Vicepresident dels Estats Units d'America
Categoria:Candidat a la presidéncia dels Estats Units designat pel Partit Republican
Categoria:President dels Estats Units d'America
Categoria:Naissença en 1858
Categoria:Decès en 1919
Categoria:Familha Roosevelt
Categoria:Laureat del Prèmi Nobel de la Patz
Categoria:Prèmi Nobel american